Všeobecne záväzné nariadenie Mestskej časti Bratislava - Podunajské Biskupice č. 2 / 2003 o dodržiavaní čistoty a poriadku na území Mestskej časti Bratislava - Podunajské Biskupice
zo dňa 15.04.2003
Miestne zastupiteľstvo Mestskej časti Bratislava - Podunajské Biskupice podľa ustanovenia §6 ods. l zákona č.369/1990 Zb. o obecnom zriadení v znení neskorších predpisov a §15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov ustanovuje:
§! Úvodné ustanovenie
Toto všeobecne záväzné nariadenie upravuje povinnosti vlastníkov ( správcov, užívateľov ) pozemkov, verejných priestranstiev, nehnuteľností a iných objektov, ako aj obyvateľov a návštevníkov Mestskej Časti Bratislava -Podunajské Biskupice ( ďalej len „mestská časť" )s cieľom dosiahnuť čisté a zdravé životné podmienky a zabrániť narušovaniu vzhľadu a prostredia mestskej časti a znečisťovaniu verejného priestranstva.
§2 Vymedzenie základných pojmov
(1) Verejným priestranstvom sú najmä všetky verejnosti prístupné pozemky, miestne a účelové komunikácie, ulice, cesty, chodníky, schody, námestia, parkoviská, trhoviská, parky a ostatná verejná zeleň, ďalej priechody, podchody a nábrežia v správe mestskej časti, aj tých, ktoré sú vo vlastníctve právnických osôb a fyzických osôb.
(2) Nehnuteľnosťou sú pozemky a stavby spojené so zemou pevným základom, všetky trvalé a dočasné stavby, stípy verejného osvetlenia, trolejového a elektrického vedenia a stanovištia nádob na odpad.
(3) Vlastníkom nehnuteľnosti je ten, ktorý preukáže právny vzťah k nehnuteľnosti listom vlastníctva z katastra nehnuteľností.
(4) Správca je subjekt, ktorý vykonáva správu nehnuteľnosti za vlastníka na základe zmluvy alebo iného právneho úkonu.
(5) Užívateľ využíva nehnuteľnosť, ktorá nie je v jeho vlastníctve ani správe na základe zmluvy alebo iného právneho úkonu s vlastníkom alebo správcom nehnuteľnosti.
(6) Prevádzkovateľ zabezpečuje činnosť prevádzky umiestnenej v alebo na nehnuteľnosti na základe zmluvy alebo iného právneho úkonu s vlastníkom, správcom alebo užívateľom nehnuteľnosti.
(7) Nájomca využíva nehnuteľnosť, ktorá je vo vlastníctve inej osoby na základe zmluvy alebo iného právneho úkonu s vlastníkom alebo správcom nehnuteľnosti.
§3 Povinnosti pri dodržiavaní čistoty a poriadku na verejných priestranstvách
(1) Právnické osoby a fyzické osoby sú povinné dodržiavať čistotu a poriadok na verejných priestranstvách.
(2) Vlastníci (držitelia ) a prevádzkovatelia motorových vozidiel sú povinní uvolniť časť miestnej a účelovej komunikácie ( cesty ) alebo verejného priestranstva pre potreby čistenia a údržby na základe úradnej výzvy cestného správneho orgánu mestskej časti.
(3) Vlastník ( správca ) bytového domu, všetky právnické osoby a fyzické osoby ( živnostníci, podnikatelia ) vykonávajúce podnikateľskú alebo inú činnosť na nehnuteľnostiach, ktoré užívajú ( prevádzkujú ) sú povinní triediť odpad a ukladať ho do nádob na odpad umiestnených v príslušných stanovištiach.^
(4) Je zakázané:
a)   trvalé umiestnenie nádob na odpad na komunikáciách alebo na verejnom priestranstve okrem nevyhnutne potrebného času pred ich vyprázdnením, znemožňovanie odvozu domového odpadu nevhodným parkovaním motorových vozidiel pred stanovišťom nádob na odpad.2'
b)   umiestňovať do stanovišťa nádob odpadu alebo jeho okolia objemný odpad určený na zneškodnenie (napríklad: starý nábytok, opotrebované spotrebiče, stavebný odpad z rekonštrukcií a iný odpad ).
c)   vysýpať alebo rozsypávať odpad mimo miest na to určených ( vedľa stanovíšť nádob na odpad alebo na verejné priestranstvá a podobne ).
d)   vylievať tekutiny, vyklepávať prach mimo vyhradených priestorov, vyhadzovať akýkoľvek odpad alebo zbytky jedla z okien a balkónov, zakladať skládky alebo obdobným spôsobom znečisťovať verejné priestranstvo.
e)   odkladať a odhadzovať rôzne predmety ( papier, obaly, krabice, fľaše, plechovky, ohorky od cigariet a iné nepotrebné veci) na miesta, ktoré na to nie sú určené.
f)    skladovať stavebný materiál bez povolenia alebo nad rámec povolenia vydaného mestskou časťou.

g)   znečisťovať verejné priestranstvo pohonnými látkami, motorovými olejmi alebo inými náplňami motorových vozidiel a nedostatočne zabezpečeným nákladom. V prípade znečistenia komunikácii alebo verejných priestranstiev sú vlastníci ( držitelia ) alebo prevádzkovatelia motorových vozidiel povinní zabezpečiť okamžité očistenie povrchu komunikácie alebo verejného priestranstva.
h)   znečisťovať komunikácie motorovými vozidlami pri výjazde zo stavenísk, blatistých alebo inak znečistených ciest a plôch. V prípade znečistenia komunikácii alebo verejných priestranstiev sú vodiči povinní zabezpečiť okamžité očistenie povrchu komunikácie alebo verejného priestranstva.3'
i)    znečisťovať životné prostredie odpadovými vodami alebo prepravovaným materiálom.
j)    umývať motorové vozidlá na komunikáciách alebo na verejných priestranstvách okrem potrebného očistenia skiel, svetiel a evidenčných čísiel.
k)   vykonávať akékoľvek činnosti, pri ktorých v obťažujúcej miere vzniká a šíri sa zápach alebo škodlivé plyny.
1)    kresliť a písať akýmkoľvek materiálom na plochy a objekty, ktoré nie sú na tento účel vyhradené.
m) umiestňovať plagáty, inzeráty alebo oznámenia na miestach, ktoré nie sú na to určené.
n)   predávať, Dodávať a konzumovať alkoholické nápoje na verejných priestranstvách v zmysle osobitných predpisov.
o)   fajčiť vo verejne prístupných priestoroch v zmysle platného právneho predpisu. '
p)   vykonávať činnosti, ktoré v obťažujúcej miere spôsobujú hluk, vibrácie a svetelné efekty ( napríklad propagácia firiem, podujatí a výrobkov, prevádzkovanie zábavných zariadení, produkcia vtieravej hudby a podobne), pri ktorých dochádza k porušovaniu pokoja v čase od 22.00 do 6.00 hodín.6)
r)    používať zábavnú pyrotechniku bez súhlasu mestskej časti.
(5) Užívať verejné priestranstvo na iné účely ako je bežne určené jeho využívanie, možno len na základe osobitného povolenia vydaného mestskou časťou.
(6) Objemný odpad určený na zneškodnenie ( starý nábytok, opotrebované spotrebiče a iné ) je možné uložiť výlučne do veľkokapacitného kontajnera vo vyhradenom zberovom priestore alebo do objednaného veľkokapacitného kontajnera alebo motorového vozidla na to určeného. Po naplnení kontajnera odpadom musí zabezpečiť producent (pôvodca lebo držiteľ) odpadu alebo objednávateľ kontajnera jeho okamžitý odvoz.7)
(7) Dočasné umiestnenie tovaru ( materiálu ) na verejnom priestranstve, ktoré osobitne povolila rozhodnutím mest^í časť, nesmie ohrozovať cestnú premávku na komunikáciách, bezpečnosť, zdravie a majetok občanov. Rovnako sf nesmie znečisťovať okolie spôsobom uloženia materiálov s ohľadom na možné vplyvy poveternostných podmienok. Sypké materiály sa nesmú voľne skladovať, ale musia byť zabezpečené tak, aby nedochádzalo k znečisteniu okolia a verejnej kanalizácie (napr. odplavením, odviatím vetrom).
(8) Nakladanie a vykladanie tovaru a iného materiálu (uhlie, drevo, stavebný a podobne) na verejnom priestranstve možno vykonávať iba vtedy, ak sa to technicky nedá zabezpečiť mimo verejného priestranstva ( vo dvore, objekte a podobne ). Pritom sa musí dbať na čistotu komunikácie (cesty) a chodníkov, na ich zjazdnosť a schodnosť a na bezpečnosť chodcov. Každé znečistenie musí byť okamžite odstránené.
(9) Právnické osoby a fyzické osoby zabezpečujúce čistotu a poriadok na verejných priestranstvách, ktoré nie sú zverené do správy mestskej časti musia vykonávať ich pravidelné čistenie (strojové a ručné zametanie, kropenie, dozber drobných odpadkov). Zabezpečiť dostatočný počet zberných odpadkových nádob a košov na odpad. O tieto sa musia pravidelne starať a podľa potreby ich vyprázdňovať a udržiavať v dobrom stave.
(10) Udržiavanie čistoty a poriadku na verejných priestranstvách môže mestská časť alebo ich správca zveriť inému subjektu, tým sa však nezbavuje zodpovednosti podľa §4 ods. l tohto nariadenia.
(11)Na území mestskej časti nie je prípustné znečisťovať životné prostredie spaľovaním odpadu okrem suchého záhradného odpadu v súkromných záhradách v mesiacoch marec - apríl a október - november.
§4 Zodpovednosť za čistotu a poriadok
(1) Za čistotu a poriadok na verejných priestranstvách a všetkých nehnuteľnostiach nachádzajúcich sa na území mestskej časti zodpovedá ich vlastník (správca), užívateľ alebo nájomca, ktorý je povinný bezodkladne odstrániť znečistenie alebo iný neporiadok s výnimkou ustanovenia §18 ods. 6-11 zákona č.223/2001 Z.z. o odpadoch a o zmene a doplnení niektorých zákonov v platnom znení.
(2) Právnická osoba a fyzická osoba zodpovedá za konanie, ktorým sama spôsobí alebo inému umožní spôsobiť znečistenie alebo iný neporiadok, ktorý naruší vzhľad či prostredie v mestskej časti.
(3) Za čistotu a poriadok pri vykonávaní stavebných a iných obdobných prác ( napríklad výkopových, rekonštrukčných alebo iných ) zodpovedajú vlastníci ( užívatelia ) a správcovia nehnuteľnosti, ako aj právnické osoby a fyzické osoby vykonávajúce tieto stavebné činnosti.
(4) Za čistotu a poriadok podľa §1 zodpovedá aj zvolávateľ zhromaždenia.8'
(5) Každý osobne zodpovedá za konanie, ktorým spôsobuje znečistenie alebo neporiadok na území mestskej časti.
(6) Ostatné podmienky starostlivosti o čistotu a poriadok na verejných priestranstvách tu neuvedené sa riadia osobitnými predpismi.9'

§5
Povinnosti pri dodržiavaní čistoty a poriadku na nehnuteľnostiach
(1) Dvory, záhrady, ich ploty a iné nehnuteľnosti hraničiace s verejným priestranstvom musia byť upravené a udržiavané tak, aby nečistota ( blato, smetie, prach ) neboli na verejné priestranstvo zanášané (vetrom, vozidlom), prípadne splavované ( dažďom, polievaním ) a aby neprekážali chodcom ( konáre stromov a kríkov ) pri používaní verejných priestranstiev.
(2) Nehnuteľnosti a iné objekty musia byť udržiavané tak, aby svojim stavom (opadávajúca omietka, deravé odpadové žľaby a ríny, preplnené nádoby a koše na odpadky, plagáty a nápisy na miestach, ktoré nie sú na to určené a podobne ) nenarúšali vzhľad a prostredie mestskej časti a neohrozovali bezpečnosť občanov.
(3) Majitelia a prevádzkovatelia stánkov; kioskov, pojazdných predajní a podobných zariadení sú povinní zabezpečiť čistotu a poriadok, ak nie je určené inak, do vzdialenosti 5 metrov od týchto zariadení, a to najmä umiestnením dostatočného počtu košov na odpadky, pravidelným vyprázdňovaním týchto košov a pravidelným čistením tohto priestoru. Odpadkové koše sa nesmú vyprázdňovať do uličných košov na odpadky, ale do osobitne objednaných zberných nádob. Do vzdialenosti dvadsať metrov od týchto zariadení sú povinní odstrániť odpad jednoznačne pochádzajúci z prevádzky zariadenia.
(4) Vlastník, správca, užívateľ alebo nájomca nehnuteľnosti je povinný udržiavať v čistote pás pozemku o šírke 2 metrov priliehajúci k nehnuteľnosti.
(5) Vlastníci ( správcovia, užívatelia alebo nájomcovia ) nehnuteľností sú povinní zapojiť sa do systému zberu komunálneho odpadu na území hlavného mesta a to v zmysle Všeobecne záväzného nariadenia hlavného mesta Slovenskej republiky Bratislavy č. 6/2002 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy.
(6) Každá fyzická osoba a právnická osoba je povinná umiestniť nádoby na odpad vo vlastnom objekte ( zariadení) alebo v stanovišti nádob na odpadky na vlastnom pozemku. Ak to nie je možné, hlavné mesto SR Bratislava v spolupráci s mestskou časťou určí stanovište na umiestenie zberných nádob alebo kontajnerov.
(7) Každý bytový dom musí mať stanovište pre umiestnenie nádob na odpad.10) Pokiaľ stanovište nie je umiestnené v dome, musí byť miesto na umiestnenie nádob (určené hlavným mestom SR Bratislavou a mestskou časťou ) v primeranej vzdialenosti od bytového domu.
(8) Porušenie povinností v odsekoch 7 a 8 sa postihuje ako priestupok podľa VZN hlavného mesta Slovenskej republiky Bratislavy č. 6/2002 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy.
(9) Vlastník, správca alebo užívateľ nehnuteľností je povinný zabezpečiť udržiavanie čistoty na stanovišti zberných nádob a v okolí do 3 metrov. Taktiež je povinný zabezpečiť odpad pred znehodnotením, odcudzením alebo iným nežiadúcim únikom.
(10)Na území mestskej časti musí byť každý bytový dom označený tak, aby bolo viditeľne zrejmé, kto je zodpovedný za čistotu a poriadok na nehnuteľnosti a v jej okolí. Z toho dôvodu správca bytového domu alebo spoločenstvo vlastníkov bytov nahlasuje mestskej časti každú zmenu v správe nehnuteľnosti.
Čistenie chodníkov
(1) Čistiť chodník je povinný vlastník ( správca, nájomca, užívateľ alebo prevádzkovateľ ) priľahlej nehnuteľnosti.
Chodník hraničí s nehnuteľnosťou aj vtedy, keď je medzi ním a nehnuteľnosťou pruh pozemku, slúžiaci iným ako
komunikačným účelom. Nerozhoduje tiež, či je takýmto pruhom pozemku rozdelený i samotný chodník. Za
chodník sa považuje tiež cesta upravená v podobe schodov alebo schody. Pri pochybnostiach, komu náleží čistiť
,   určité miesto rozhodne starosta.
(2) Chodníky je nutné čistiť po celej šírke, pokiaľ ich oddelenie od vozovky alebo komunikácie je zreteľne výškovo alebo Vodorovne označené. Na miestach, kde chodník vyznačený nie je, treba čistiť pruh šírky 2 metre priliehajúci k nehnuteľnosti.
(3) Chodníky sa musia čistiť denne vrátane sobôt, nedieľ a sviatkov. Čistením sa rozumie povinnosť kropiť na zabránenie prašnosti pri zametaní, zametať, odstraňovať burinu a nálety, blato, sneh, ľad, odpadky a inú nečistotu. Ak sú pre to vhodné podmienky ( povrch chodníka, spád, zdroj vody, kanalizácia ), čistenie sa vykonáva umývaním alebo splachovaním. Kropiť sa nesmie pri nízkych teplotách, ak je nebezpečenstvo námrazy.
(4) Schodnosť a čistotu chodníkov sú povinní udržiavať v čase prevádzkovej doby aj prevádzkovatelia obchodov, služieb, hotelov, reštauračných a pohostinských zariadení a podobne, hoci nie sú vlastníkmi ( správcami alebo užívateľmi) priľahlej nehnuteľnosti.
(5) Smetie z chodníka sa nesmie ponechávať na ňom, ani zhŕňať na okraj vozovky. V menších množstvách ho možno uložiť do zberných nádob na domový odpad, pri väčšom množstve treba zabezpečiť jeho mimoriadny odvoz vlastníkom, správcom, nájomcom alebo užívateľom nehnuteľnosti.
(6) Vlastníci, správcovia alebo užívatelia nehnuteľností, ktoré v zastavanom území hraničia s cestou alebo miestnou komunikáciou, zodpovedajú za škody, ktorých príčinou boli závady v schodnosti na priľahlých chodníkoch, ktoré vznikli znečistením, poľadovicou alebo snehom a neboli bez prieťahov odstránené.U)

§7 Čistenie verejných priestranstiev v zimnom období
(1) Zimnú údržbu verejných priestranstiev a zjazdnosť miestnych pozemných komunikácií BI. a IV. triedy zabezpečuje mestská Časť podľa osobitného programu zimnej údržby } prostredníctvom poverenej organizácie. Zimnú údržbu pozemných komunikácií I. a H. triedy, prieťahov hlavných ciest a chodníkov, ktoré s nimi majú spoločnú hranicu, zabezpečuje hlavné mesto Slovenskej republiky Bratislava.
(2) Poverená organizácia vykonáva podľa potreby posýpanie miestnych a účelových pozemných komunikácií inertným materiálom, zhŕňanie, pluhovanie a v prípade potreby aj odvoz snehu. Prednostne zabezpečuje zjazdnosť križovatiek, výpadových ciest, ulíc, priechodnosť chodníkov, priechodov pre chodcov a uvoľňovanie kanalizačných vpustí.
(3) V zimnom období sa musia čistiť chodníky od snehu a v prípade námrazy aj viackrát za deň a to v celej šírke. Sneh a námraza sa zhŕňa na okraj vozovky do hromád. Na okraji vozovky treba uvoľniť a očistiť vpusty kanalizácie, aby sa v prípade odmäku zabezpečil odtok vody. Pri tvorení poľadovice treba chodníky posýpať inertným materiálom (piesok, drvina a podobne).
(4) Pri odstraňovaní a hromadení snehu treba dbať na to, aby neboli zatarasené prechody cez jazdnú dráhu alebo príchody a vjazdy do budov, plochy potrebné na nakladanie a vykladanie tovaru, paliva, odvoz domového odpadu a podobne.
(5) Po ukončení zimného obdobia sa inertný materiál nesmie ponechať na chodníku ani zhŕňať na okraj cesty. Je potrebné bezodkladne zabezpečiť jeho odvoz vlastníkom alebo správcom.
§8 Spoločné ustanovenia
(1) Znečistenie verejného priestranstva skladovaním materiálu a odpadu bez povolenia sa posudzuje aj ako používanie verejného priestranstva, za čo sa vyrúbi miestny poplatok.13) Povinnosť zaplatiť pokutu podľa §9 tohto všeobecne záväzného nariadenia tým nie je dotknutá.
(2) Ustanovenia tohto nariadenia sa primerane vzťahujú aj na dodržiavanie čistoty a poriadku na zastávkach miestnej a verejnej dopravy, v priestoroch verejných telefónnych automatov, na koľajových telesách železničnej dopravy, pri nádobách a košoch na odpad patriacich týmto subjektom.
(3) Ak znečistenie neodstráni právnická alebo fyzická osoba, ktorá za čistotu a poriadok zodpovedá podľa §3 tohto nariadenia, môže to z poverenia miestneho úradu vykonať iná organizácia na náklady zodpovednej právnickej alebo fyzickej osoby. Povinnosť zaplatiť pokutu podľa §9 tohto všeobecne záväzného nariadenia tým nie je dotknutá.
(4) Nariadením o čistote a poriadku v mestskej časti nie sú dotknuté práva a povinnosti právnických osôb a fyzických osôb upravované osobitnými právnymi predpismi.
§9 Sankcie
(ť) Kontrolu dodržiavania ustanovení tohto nariadenia vykonávajú zamestnanci mestskej polície, starostom mestskej časti určení pracovníci miestneho úradu v súčinnosti s poverenými pracovníkmi príslušného orgánu štátnej správy.
(2) Fyzická osoba, ktorá poruší toto nariadenie, dopúšťa sa priestupku:
a)   proti verejnému poriadku, za ktorý možno uložiť pokutu v priestupkovom konaní do 1000,- Sk,
      ( 33,19 € ) v blokovom konaní do 1000,- Sk. ( 33,19 € ) 14) Pokutu v blokovom konaní ukladá a vyberá Okresná stanica Mestskej polície hlavného mesta Bratislava n.
b)   proti ustanoveniam zákona č. 223/2001 Z.z. o odpadoch a o zmene a doplnení niektorých zákonov v znení neskorších predpisov ( v prípade, keď zneškodní odpad alebo zhodnotí odpad v rozpore s týmto zákonom a uloží odpad na iné miesto, než na miesto určené obcou ). Za tento priestupok je možné uložiť pokutu do výšky 5000,- Sk. ( 165,96 € )
(3) Právnickej osobe alebo fyzickej osobe oprávnenej na podnikanie, ktorá poruší toto nariadenie môže starosta uložiť pokutu do výšky 200 000,- Sk. ( 6.638,78 € )  1s)'l6) 
(4) Pokutu možno uložiť do 2 mesiacov odo dňa, kedy sa starosta dozvedel o tom, kto sa porušenia dopustil, najneskôr však do l roka od vzniku konania opodstatňujúceho uloženie pokuty.

         §10 Záverečné ustanovenia
Toto nariadenie nadobúda účinnosť pätnástym dňom po jeho zverejnení na úradnej tabuli.
§11 Zrušovacie ustanovenie
Zrušuje sa Všeobecne záväzné nariadenie Mestskej časti Bratislava - Podunajské Biskupice č. 2/1991 zo dňa 25.4.1991 o dodržiavaní čistoty a poriadku na území Mestskej časti Bratislava - Podunajské Biskupice v znení zmien a doplnkov vykonaných všeobecne záväzným nariadením č. 1/1996 Miestneho zastupiteľstva Bratislava - Podunajské Biskupice zo dňa 26.3.1996.

1)    §5 ods. 2 Všeobecne záväzného nariadenia hlavného mesta Slovenskej republiky Bratislavy č. 6/2002 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy.
2)    §20 zákona č. 135/1%1 Zb. o pozemných komunikáciách v znení neskorších predpisov.
3)    §9 ods. 5 zákona č. 135/1961 Zb. o pozemných komunikáciách v znení neskorších predpisov.
4)   Zákon č. 219/1996 Z.z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb, ďalej Všeobecne záväzné nariadenie Mestskej časti Bratislava - Podunajské Biskupice č. 2/1998 o zákaze predaja, podávania a požívania alkoholických nápojov na verejných priestranstvách na území Mestskej časti Bratislava -Podunajské Biskupice.
5)   Zákon č. 67/1997 Z.z. o ochrane nefajčiarov.
6)    § 13n. ods. 2 zákona č. 272/1994 Z.z. o ochrane zdravia a ľudí v znení neskorších predpisov.
7)    §5 ods. 2 Všeobecne záväzného nariadenia hlavného mesta Slovenskej republiky Bratislavy č. 6/2002 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy.
8)   Zákon č. 84/1990 Zb. o zhromažďovacom práve v platnom znení.
9)    Napríklad: Všeobecne záväzného nariadenia hlavného mesta Slovenskej republiky Bratislavy č. 8/1993 o starostlivosti o verejnú zeleň na území hlavného mesta Slovenskej republiky Bratislavy a podobne.
10) §44 ods. 3. Vyhlášky 532/2002 Z.z. ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie.
11) Zákon č. 135/1%1 Zb. o pozemných komunikáciách v znení neskorších predpisov.
12) Článok 6 ods. 2 písm. e) Štatútu hlavného mesta Slovenskej republiky Bratislavy.
13) Všeobecne záväzné nariadenie Miestneho zastupiteľstva Mestskej časti Bratislava - Podunajské Biskupice č. 2/1996 o miestnych poplatkoch.
14) §46 a §84 zákona č. 372/1990 Zb. o priestupkoch v znení neskorších predpisov.
15) §28 zákona č. 377/1990 Zb. o hlavnom meste Slovenskej republiky Bratislave v znení neskorších predpisov.
16) §13 ods. 8 písm a), b) zákona č. 369/1990 Zb. o obecnom zriadení v znení neskorších predpisov.

Všeobecne záväzné nariadenie Mestskej časti Bratislava - Podunajské Biskupice
č. 3 72003
zo dňa 22.09.2003, ktorým sa mení a doplna
Všeobecne záväzné nariadenie Mestskej časti Bratislava - Podunajské Biskupice č. 2/2003 o dodržiavaní čistoty a poriadku na území Mestskej časti Bratislava - Podunajské Biskupice
Miestne zastupiteľstvo Mestskej časti Bratislava - Podunajské Biskupice podľa ustanovenia §6 ods. l zákona č.369/1990 Zb. o obecnom zriadení v znení neskorších predpisov a §15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov ustanovuje:

ČI. l

Všeobecne záväzné nariadenie Mestskej časti Bratislava - Podunajské Biskupice č. 2/2003 o dodržiavaní čistoty a poriadku na území Mestskej časti Bratislava - Podunajské Biskupice sa mení a dopíňa takto:
1.       §5 ods. 9 znie:
„(9)    Vlastník, správca alebo užívateľ nehnuteľností je povinný zabezpečiť odpad pred znehodnotením, odcudzením alebo iným nežiadúcim únikom."

ČI. 2

Toto všeobecne záväzné nariadenie nadobúda účinnosť pätnástym dňom po jeho zverejnení na úradnej tabuli.